title: Директива 96/62/EО на Съвета от 27 септември 1996 година относно оценката и управлението на качеството на околния въздух

text:
Важна правна забележка

|

31996L0062

Официален вестник n° L 296 , 21/11/1996 стр. 0055 - 0063 специално чешко издание глава 15 том 03 стр. 95  - 104 специално испанско издание глава 15 том 03 стр. 95  - 104 специално унгарско издание глава 15 том 03 стр. 95  - 104 специално литвийско издание глава 15 том 03 стр. 95  - 104 LV.ES глава 15 том 03 стр. 95  - 104 MT.ES глава 15 том 03 стр. 95  - 104 PL.ES глава 15 том 03 стр. 95  - 104 SK.ES глава 15 том 03 стр. 95  - 104 специално словенско издание глава 15 том 03 стр. 95  - 104

		19960927Директива 96/62/EО на Съветаот 27 септември 1996 годинаотносно оценката и управлението на качеството на околния въздухСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 130т, параграф 1 от него,като взе предвид предложението на Комисията [1],като взе предвид становището на Икономическия и социален комитет [2],в съответствие с процедурата, предвидена в член 189в от Договора [3],като има предвид, че Петата програма за действие в областта на околната среда от 1992 г., чийто принципен подход беше одобрен от Съвета и представителите на правителствата на държавите-членки на среща в рамките на Съвета в тяхната Резолюция 93/C 138/01 от 1 февруари 1993 г. [4], предвижда изменения в действащото законодателство за замърсители на въздуха; като има предвид препоръките на цитираната програма за установяване на дългосрочни цели за качеството на въздуха;като има предвид, че за опазване на околната среда като цяло и на човешкото здраве концентрациите на вредни замърсители на въздуха следва да бъдат избягвани, предотвратявани или намалявани и да бъдат определени съответните пределно допустими стойности и/или алармени прагове относно нивата на замърсяване на околния въздух;като има предвид, че за да бъдат взети под внимание механизмите на образуване на озона, е възможно да се наложи тези пределно допустими стойности и алармени прагове да бъдат допълнени или заменени с целеви стойности;като има предвид, че числовите стойности на пределно допустимите стойности, алармените прагове и що се отнася до озона — целевите стойности и/или пределно допустимите стойности и алармените прагове следва да се основават на резултати от дейност, изпълнявана от международни научни групи, които работят в тази област;като има предвид, че Комисията трябва да проведе изследвания за влиянието от комбинираното въздействие на различни замърсители или източници на замърсяване и въздействието на климата върху действието на различните замърсители, проучвани в контекста на настоящата директива;като има предвид, че за качеството на въздуха е необходима оценка спрямо пределно допустимите стойности и/или алармените прагове, и по отношение на озона — целевите стойности и/или пределно допустимите стойности, съобразени с броя на населението и размера на екосистемите, изложени на замърсяването на въздуха, както и околната среда;като има предвид, че за да бъде сравнима оценката на качеството на въздуха на базата на измервания, проведени в държавите-членки, местонахождението и броят на пунктове за вземане на проба и използваните еталонни методи за измерванията следва да бъдат уточнени при определянето на стойности за алармените прагове, пределно допустимите стойности и целевите стойности;като има предвид, че за да се позволи използването на други методи за оценка на качеството на околния въздух, освен директните измервания, е необходимо да се определят критериите за тяхното използване и за необходимата точност на тези методи;като има предвид, че е необходимо общите мерки, определени в настоящата директива, да бъдат заменени с други, конкретни мерки за отделните обхванати вещества;като има предвид, че е необходимо тези конкретни мерки да бъдат приети възможно най-бързо, за да бъдат изпълнени основните цели на настоящата директива;като има предвид, че следва да бъдат събрани предварителни представителни данни за нивата на замърсителите;като има предвид, че за опазването на околната среда като цяло и на човешкото здраве е необходимо държавите-членки да предприемат действия в случаите, в които пределно допустимите стойности са превишени, за да се постигне съответствие с тези стойности в определеното време;като има предвид, че мерките, взети от държавите-членки, трябва да отчитат изискванията, определени от правилата за експлоатация на промишлени инсталации в съответствие със законодателството на Общността в областта на комплексното предотвратяване и ограничаване на замърсяването, където се прилага това законодателство;като има предвид, че тъй като тези действия изискват време за прилагане и постигане на ефект, е необходимо да бъдат определени временни допустими отклонения от пределно допустимата стойност;като има предвид, че е възможно да съществуват райони в държавите-членки, в които нивата на замърсяване са по-високи от пределно допустимата стойност, но в рамките на допустимото отклонение; като има предвид, че трябва да се постигне съответствие с пределно допустимата стойност в рамките на определеното време;като има предвид, че държавите-членки следва да се консултират помежду си, ако нивото на определен замърсител превишава или е вероятно да превиши пределно допустимата стойност плюс допустимото отклонение или според случая, алармения праг, и води до възникване на значително замърсяване в друга държава-членка;като има предвид, че определянето на алармени прагове, при които да се вземат предпазни мерки за осигуряване на безопасността, ще направи възможно ограничаването на въздействието на отделните периоди на замърсяване върху човешкото здраве;като има предвид, че в зоните и агломерациите, където нивата на замърсителите са под пределно допустимите стойности, държавите-членки трябва да полагат усилия за опазване на възможно най-добро качество на околния въздух, съвместимо с устойчивото развитие;като има предвид, че за улесняване на обработката и сравняването на получените данни те следва да бъдат предоставени на Комисията в стандартизирана форма;като има предвид, че е необходимо прилагането на обширна и изчерпателна политика за оценка и управление на качеството на околния въздух да се базира на сериозни технически и научни основи и постоянен обмен на възгледи между държавите-членки;като има предвид, че е необходимо да се избягва ненужното увеличаване на количеството информация, предавана от държавите-членки; като има предвид, че информацията, събрана от Комисията при изпълнението на настоящата директива, е полезна за Европейската агенция по околна среда (ЕАОС) и следователно може да ѝ бъде предавана от Комисията;като има предвид, че може да се окаже желателно да бъдат адаптирани критериите и методите, използвани за оценка на качеството на околния въздух към научния и техническия прогрес и предпазните мерки, необходими за обмен на информацията, която следва да бъде предоставяна съгласно настоящата директива; като има предвид, че за да се улесни изпълнението на работата, необходима за настоящата цел, следва да бъде определена процедура за създаване на тясно сътрудничество между държавите-членки и Комисията в рамките на комитет;като има предвид, че за поощряване на взаимния обмен на информация между държавите-членки и ЕАОС Комисията, със съдействието на ЕАОС, трябва да публикува доклад за качеството на въздуха в Общността на всеки три години;като има предвид, че на първо място следва да бъдат разгледани веществата, които вече са обхванати от Директива 80/779/ЕИО на Съвета от 15 юли 1980 г. относно пределно допустимите и ориентировъчните стойности на качеството на околния въздух за серен двуоксид и суспендирани частици [5], Директива 82/884/ЕИО на Съвета от 3 декември 1982 г. относно пределно допустимите стойности за олово във въздуха [6], Директива 85/203/ЕИО на Съвета от 7 март 1985 г. относно стандартите за качество на въздуха по отношение на азотния двуоксид [7] и Директива 92/72/ЕИО на Съвета от 21 септември 1992 г. относно замърсяването на въздуха с озон [8],ПРИЕ НАСТОЯЩАТА ДИРЕКТИВА:Член 1ЦелиОбщата цел на настоящата директива е да формулира основните принципи на една обща стратегия, която:- да определи и установи цели за качеството на околния въздух в Общността със съответните срокове за тяхното постигане, разработени с цел избягване, предотвратяване или ограничаване на възможните вредни въздействия върху човешкото здраве и околната среда като цяло,- да направи оценка на качеството на околния въздух в държавите-членки на базата на общи методи и критерии,- да събере съответната информация за качеството на околния въздух и да осигури достъпността на тази информация за обществеността, inter alia, посредством система от алармени прагове,- да поддържа качеството на околния въздух в местата, където то е добро, и да го подобрява в останалите случаи.Член 2ОпределенияПо смисъла на настоящата директива:1. "околен въздух" е въздухът на открито в тропосферата, с изключение на този на работните места;2. "замърсител" е всяко вещество, въведено пряко или косвено от човека в околния въздух, което може да оказва вредно въздействие върху човешкото здраве и/или околната среда като цяло;3. "ниво" е определена концентрация на даден замърсител в околния въздух или определена стойност за неговото отлагане от въздуха върху открити повърхности в даден момент;4. "оценка" е всеки метод, използван за измерване, изчисляване, прогнозиране или предварителна оценка на нивото на замърсител в околния въздух;5. "пределно допустима стойност" е всяко ниво, определено въз основа на научни познания с цел избягване, предотвратяване или ограничаване на определено вредно въздействие върху човешкото здраве и/или околната среда като цяло, което следва да бъде постигнато в определен срок и да не бъде превишавано след постигането му;6. "целева стойност" е всяко ниво, определено с цел избягване на по-дългосрочни вредни въздействия върху човешкото здраве и/или околната среда като цяло, което следва да бъде постигнато в рамките на определен срок;7. "алармен праг" е всяко ниво, чието превишаване е свързано с риск за човешкото здраве, дори при кратковременна експозиция, и при превишаването на което държавите-членки следва незабавно да предприемат стъпките, предвидени в настоящата директива;8. "допустимо отклонение" е такъв процент от допустимата стойност, с който последната може да бъде превишавана съгласно условията, предвидени в настоящата директива;9. "зона" е част от територията на държавите-членки в граници, определени от самите тях;10. "агломерация" е всяка зона с концентрация на населението, по-голяма от 250000 жители или в случаите, когато концентрацията на населението е по-малка или равна на 250000 жители, гъстота на населението на km2, която според държавите-членки оправдава необходимостта от оценка и управление на качеството на околния въздух.Член 3Изпълнение и отговорностиС оглед изпълнението на настоящата директива държавите-членки определят на съответните нива компетентни органи и организации, отговорни за:- изпълнението на настоящата директива,- оценката на качеството на околния въздух,- одобряване на измервателните устройства (методи, оборудване, мрежи, лаборатории),- гарантиране точността на измерванията, респективно измервателните устройства и проверка на поддържането им, по-конкретно посредством мерки за вътрешен контрол на качеството, изпълнявани в съответствие, inter alia, с изискванията на европейските стандарти за осигуряване на качеството,- анализ на методите за оценка,- координиране в рамките на тяхната територия на общоевропейските програми за осигуряване на качеството, организирани от Комисията.Едновременно с предоставянето ѝ на Комисията, държавите-членки предоставят информацията, посочена в първа алинея, и на разположение на обществеността.Член 4Определяне на пределно допустимите стойности и алармените прагове за качество на околния въздух1. Относно посочените в приложение I замърсители Комисията представя пред Съвета предложения за определяне на пределно допустими стойности и в случаите, когато това е уместно, на алармени прагове съобразно следния график:- не по-късно от 31 декември 1996 г. за замърсители от 1 до 5,- относно озона, в съответствие с член 8 от Директива 92/72/ЕИО,- не по-късно от 31 декември 1997 г. за замърсители 7 и 8,- възможно най-скоро, но не по-късно от 31 декември 1999 г. за замърсители от 9 до 13.При определяне на пределно допустимите стойности и в случаите, когато това е уместно, на алармените прагове, се вземат предвид на примерна основа факторите, предвидени в приложение II.По отношение на озона съответните предложения се съобразяват с конкретните механизми на образуване на този замърсител. За целта е възможно да бъдат установени както целеви, така и пределно допустими стойности.При превишаване на дадена целева стойност за озона държавите-членки са длъжни да уведомят Комисията относно мерките, предприети с оглед нейното достигане. Въз основа на горната информация Комисията оценява необходимостта от допълнителни мерки на общностно равнище и при необходимост представя съответните предложения пред Съвета.Относно други замърсители в случаите, в които въз основа на научния прогрес, при отчитане на изложените в приложение III критерии се окаже необходимо да се постигне избягване, предотвратяване или намаляване на техните вредни въздействия върху човешкото здраве и/или околната среда като цяло в рамките на Общността, Комисията представя пред Съвета предложения за определяне на фиксирани пределно допустими стойности и в случаите, когато това е уместно, на алармени прагове.2. Комисията отговаря за преразглеждането на елементите, върху които се основават пределно допустимите стойности и алармените прагове по параграф 1, като взема предвид най-новите научноизследователски данни в разглежданите области на епидемиологията и околната среда и най-новото развитие на метрологията.3. След определяне на пределно допустимите стойности и алармените прагове се създават критерии и методи за:a) мерките, които трябва да бъдат използвани при изпълнение на законодателството по параграф 1:- местонахождението на пунктове за вземане на проби,- минималния брой на пунктове за вземане на проби,- препоръчителните методи за измервания и вземане на проби;б) използването на други методи за оценка на качеството на околния въздух, по-конкретно моделирането:- методи за пространствено моделиране и методи за обективна оценка,- препоръчителни методи за моделиране.Тези критерии и методи се определят за всеки замърсител съобразно размера на агломерациите или нивата на замърсителите в проучваните зони.4. Когато се определят пределно допустимите стойности и времето, необходимо за изпълнение на мерките за подобряване на качеството на околния въздух, за да вземе под внимание фактическите нива на даден замърсител, Съветът може да определя и временно допустимо отклонение за пределно допустимата стойност.Тази граница се намалява в съответствие с процедурите, които трябва да бъдат определени за всеки замърсител, за да се постигне нивото на пределно допустимата стойност в самия край на периода, който трябва да бъде определен за всеки замърсител, когато е определена тази стойност.5. В съответствие с Договора Съветът приема правните актове, предвидени в параграф 1, и разпоредбите, предвидени в параграфи 3 и 4.6. Когато държава-членка предприема по-строги мерки от посочените в параграф 5, тя информира Комисията за това.7. Когато държава-членка възнамерява да определи пределно допустими стойности или алармени прагове за замърсители, които не са посочени в приложение I и не са обхванати от разпоредбите на Общността за качеството на околния въздух в Общността, тя информира своевременно Комисията за това . От Комисията се изисква да предостави своевременен отговор на въпроса за нуждата от действие на общностно равнище, като следва критериите, предвидени в приложение III.Член 5Предварителна оценка на качеството на околния въздухДържавите-членки, които не разполагат с представителни измервания относно нивата на отделните замърсители във всички зони и агломерации, предприемат серии от представителни измервания, проучвания или оценки, за да разполагат своевременно с данните, необходими за прилагането на законодателството по член 4, параграф 1.Член 6Оценка на качеството на околния въздух1. След като бъдат установени съответните пределно допустими стойности и алармени прагове, качеството на околния въздух на територията на държавите-членки се оценява в съответствие с настоящия член.2. В съответствие с критериите, посочени в член 4, параграф 3, и по отношение на съответните замърсители, посочени в член 4, параграф 3, измерването е задължително в следните зони:- агломерации, съгласно определението в член 2, параграф 10,- зони, в които нивата са между пределно допустимите стойности и нивата, предвидени в параграф 3, и- други зони, където нивата превишават пределно допустимите стойности.Горните мерки могат да бъдат допълвани от методи за моделиране с цел осигуряване на съответната информация за качество на въздуха в подходяща степен.3. В случаите, когато в рамките на даден представителен период от време нивата са под определено ниво, което е по-ниско от съответните пределно допустими стойности и което предстои да бъде определено в съответствие с разпоредбите на член 4, параграф 5, при оценката на качеството на околния въздух е възможно използването на комбинация от измервания и методи за моделиране.4. В случаите, когато нивата са под ниво, което трябва да бъде определено в съответствие с разпоредбите на член 4, параграф 5, се допуска оценката на нивата на замърсяване да бъде извършвана единствено посредством съответните методи за моделиране или методи за обективна оценка. Настоящата разпоредба не се прилага за агломерациите в случаите на замърсители, за които са определени алармени прагове съгласно разпоредбите на член 4, параграф 5.5. В случаите, когато такива са необходими, измерванията на съответните замърсители, независимо от вида на вземането на проби – непрекъснато или прекъснато, се извършват на определени площадки; броят на измерванията е достатъчно голям, за да позволява определянето на наблюдаваните нива.Член 7Подобряване на качеството на околния въздухОсновни изисквания1. Държавите-членки предприемат необходимите мерки за осигуряване на съответствие с пределно допустимите стойности.2. Мерките, взети за постигане на целите на настоящата директива:a) са съобразени с комплексния подход към опазването на въздуха, водите и почвата;б) не противоречат на законодателството на Общността относно безопасността и опазването на здравето на работниците на работните места;в) нямат значителни отрицателни последици върху околната среда на други държави-членки.3. В случаите, когато съществува риск от превишаване на пределно допустимите стойности и/или алармените прагове, държавите-членки изготвят планове за действие, указващи мерките, които трябва да бъдат предприети в краткосрочен план, с оглед намаляването на посочения риск и ограничаването на продължителността на подобни явления. Тези планове, според отделния случай, могат да предвиждат мерки за контрол, а при необходимост и спиране на определени дейности, включително движението на моторни превозни средства, които допринасят за превишаването на пределно допустимите стойности.Член 8Мерки, приложими в зоните, в които нивата превишават пределно допустимите стойности1. Държавите-членки съставят списък на зоните и агломерациите, в които нивата на един или повече замърсители превишават съответните пределно допустими стойности (плюс допустимото отклонение).Когато не е определено допустимо отклонение за конкретен замърсител, зоните и агломерациите, в които степента на този замърсител превишава граничната стойност, се третират по същия начин, както зоните и агломерациите съгласно първа алинея и за тях се прилагат параграфи 3, 4 и 5.2. Държавите-членки съставят списък на зоните и агломерациите, в които нивата на един или повече замърсители са между пределно допустимата стойност и пределно допустимата стойност плюс допустимото отклонение.3. В зоните и агломерациите съгласно параграф 1 държавите-членки вземат мерки за осигуряване на подготовката или изпълнението на план или програма за постигане на пределно допустимата стойност в рамките на конкретен срок от време.Споменатият план/споменатата програма, до който/която обществеността трябва да има достъп, включва най-малко информацията от списъка в приложение IV.4. В зоните и агломерациите съгласно параграф 1, където нивото на повече от един замърсител е по-високо от пределно допустимите стойности, държавите-членки предоставят комплексен план, обхващащ всички разглеждани замърсители.5. Комисията редовно проверява изпълнението на плановете или програмите, предоставени съгласно параграф 3, като проучва развитието им и тенденциите при замърсяването на въздуха.6. Когато нивото на един замърсител превишава или има вероятност да превиши пределно допустимата стойност плюс допустимото отклонение или според случая след значително замърсяване, възникнало в друга държава-членка, алармения праг, заинтересованите държави-членки се консултират помежду си с оглед намиране на решение. Комисията може да взема участие в такива консултации.Член 9Изисквания в зоните, където нивата са по-ниски от пределно допустимата стойностДържавите-членки съставят списък на зоните и агломерациите, в които нивата на замърсителите са под пределно допустимите стойности.Държавите-членки поддържат нивата на замърсителите в тези зони и агломерации под пределно допустимите стойности и полагат усилия да запазят възможно най-добро качество на въздуха, съвместимо с устойчивото развитие.Член 10Приложими мерки в случай на превишаване на алармените праговеПри превишаване на алармените прагове държавите-членки се задължават да осигурят изпълнението на необходимите стъпки за информиране на обществеността (например чрез радио, телевизия или преса). Държавите-членки също така предоставят на Комисията предварителна информация за отчетените стойности и времетраенето на отделните случаи на замърсяване не по-късно от три месеца след възникването им. Изготвя се списък с минималните необходими данни, заедно с алармените прагове, който трябва да се предоставя на обществеността.Член 11Предаване на информация и отчетиСлед приемане от Съвета на първото предложение, посочено в член 4, параграф 1, първо тире:1. държавите-членки нотифицират Комисията за компетентните органи, лаборатории и организации, посочени в член 3, иa) в зоните по член 8, параграф 1:i) информират Комисията за възникването на нива, превишаващи пределно допустимата стойност плюс допустимото отклонение, за датите или периодите, когато са били наблюдавани такива нива, и стойностите им, записани през деветмесечния период след края на всяка година.Когато не е определено допустимо отклонение за даден замърсител, зоните и агломерациите, в които нивото на такова замърсяващо вещество превишава пределно допустимата стойност ще бъдат третирани по същия начин, както зоните и агломерациите по първа алинея;ii) информират Комисията за основанията за всеки регистриран случай в деветмесечния период след края на всяка година;iii) изпращат на Комисията плановете или програмите, посочени в член 8, параграф 3, не по-късно от две години след края на годината, през която са наблюдавани нивата;iv) информират Комисията на всеки три години за хода на плана или програмата;б) изпращат на Комисията ежегодно и не по-късно от девет месеца след края на всяка година списъка на зоните и агломерациите по член 8, параграфи 1 и 2 и по член 9;в) изпращат на Комисията на всеки три години в рамките на отрасловия отчет по член 4 от Директива 91/692/EИО на Съвета от 23 декември 1991 г. за стандартизиране и рационализиране на докладите за прилагане на някои директиви, свързани с околната среда [9] и не по-късно от девет месеца след края на всеки тригодишен период информация, разглеждаща наблюдаваните или ако е приложимо, оценените нива в зоните и агломерациите по член 8 и член 9;г) информират Комисията за методите, използвани при предварителната оценка на качеството на въздуха по член 5.2. Комисията публикува:а) ежегодно списък на зоните и агломерациите по член 8, параграф 1;б) на всеки три години отчет за качеството на околния въздух в Общността. Този отчет представя в резюме информацията, получена чрез механизъм за обмен на информация между Комисията и държавите-членки.3. При необходимост Комисията ползва експертния опит, който е на разположение в ЕАОС при изготвянето на отчета по параграф 2, буква б).Член 12Комитет и неговите функции1. Измененията, необходими за адаптиране на критериите и методите по член 4, параграф 2 към научния и техническия прогрес, и подробният режим за изпращане на информацията, която трябва да бъде предоставена съгласно член 11, както и други задачи, посочени в член 4, параграф 3, се приемат в съответствие с процедурите, предвидени в параграф 2 от настоящия член.Такова адаптиране не може пряко или косвено да променя пределно допустимите стойности или алармените прагове.2. Комисията се подпомага от комитет, съставен от представители на държавите-членки и председателстван от представител на Комисията.Представителят на Комисията представя на комитета проект на мерките, които трябва да бъдат взети. Комитетът предоставя становището си по проекта в срок, който председателят може да определи в зависимост от спешността на въпроса. Становището се приема с мнозинството, определено в член 148, параграф 2 от Договора в случай на решения, които Съветът приема по предложение на Комисията. Гласовете на представителите на държавите-членки в рамките на комитета се претеглят по начина, определен в посочения член. Председателят не гласува.Комисията приема предвидените мерки, ако те са в съответствие със становището на комитета.В случай че мерките не са в съответствие със становището на комитета или ако не е представено становище, Комисията незабавно представя на Съвета предложение във връзка с предстоящите мерки. Съветът действа с квалифицирано мнозинство.Ако при изтичането на три месеца от датата на представянето пред Съвета, Съветът не е предприел действия, предложените мерки се приемат от Комисията.Член 131. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива не по-късно от 18 месеца от датата на нейното влизане в сила по отношение на разпоредбите, отнасящи се до членове от 1 до 4, член 12 и приложения I, II, III и IV, и най-късно на датата, от която се прилагат разпоредбите по член 4, параграф 5, по отношение на разпоредбите, свързани с останалите членове.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.Член 14Настоящата директива влиза в сила в деня на публикуването ѝ в Официален вестник на Европейските общности.Член 15Адресати на настоящата директива са държавите-членки.Съставено в Брюксел на 27 септември 1996 година.За СъветаПредседателM. Lowry[1] ОВ C 216, 6.8.1994 г., стр. 4.[2] ОВ С 110, 2.5.1995 г., стр. 5.[3] Становище на Европейския парламент от 16 юни 1995 г. (ОВ С 166, 3.7.1995 г., стр. 173), Обща позиция на Съвета от 30 ноември 1995 г. (ОВ С 59, 28.2.1996 г., стр. 24) и Решение на Европейския парламент от 22 май 1996 г. (ОВ С 166, 10.6.1996 г., стр. 63).[4] ОВ С 138, 17.5.1993 г., стр. 1.[5] ОВ L 229, 30.8.1980 г., стр. 30. Директива, последно изменена с Директива 91/692/ЕИО (ОВ L 377, 31.12.1991 г., стр. 48).[6] ОВ L 378, 31.12.1982 г., стр. 15. Директива, последно изменена с Директива 91/692/ЕИО.[7] ОВ L 87, 27.3.1985 г., стр. 1. Директива, последно изменена с Директива 91/692/ЕИО.[8] ОВ L 297, 13.10.1992 г., стр. 1.[9] ОВ L 377, 31.12.1991 г., стр. 48.--------------------------------------------------19960927ПРИЛОЖЕНИЕ IСПИСЪК НА АТМОСФЕРНИТЕ ЗАМЪРСИТЕЛИ, КОИТО ТРЯБВА ДА СЕ ВЗЕМАТ ПОД ВНИМАНИЕ ПРИ ОЦЕНКАТА И УПРАВЛЕНИЕТО НА КАЧЕСТВОТО НА ОКОЛНИЯ ВЪЗДУХI. Замърсители, които трябва да бъдат изследвани на първоначален етап, включително замърсители, предмет на действащите директиви относно качеството на околния въздух1. Серен двуоксид2. Азотен двуоксид3. Фини прахови частици, като сажди (включително mw 10)4. Суспендирани прахови частици5. Олово6. ОзонII. Други замърсители на въздуха7. Бензол8. Въглероден оксид9. Полиароматни въглеводороди10. Кадмий11. Арсен12. Никел13. Живак--------------------------------------------------19960927ПРИЛОЖЕНИЕ IIФАКТОРИ, КОИТО ТРЯБВА ДА БЪДАТ ВЗЕТИ ПОД ВНИМАНИЕ ПРИ ОПРЕДЕЛЯНЕТО НА ПРЕДЕЛНО ДОПУСТИМИ СТОЙНОСТИ И АЛАРМЕНИ ПРАГОВЕПри определяне на пределно допустимите стойности и където е уместно, при алармените прагове, е възможно като пример да бъдат вземани под внимание следните фактори:- степен на експозиция на части от населението и по-конкретно на чувствителните подгрупи,- климатични условия,- чувствителност на флората и фауната и техните местообитания,- историческо наследство, изложено на въздействието на замърсителите,- икономическа и техническа целесъобразност,- пренос на далечни разстояния на замърсителите, от които вторични замърсители, включително озон.--------------------------------------------------19960927ПРИЛОЖЕНИЕ IIIРЪКОВОДНИ ПРИНЦИПИ ЗА ИЗБОР НА ЗАМЪРСИТЕЛИ ЗА РАЗГЛЕЖДАНЕ1. Вероятност, сила и честота на въздействията; с оглед на човешкото здраве и околната среда като цяло, необратимите въздействия трябва да бъдат предмет на специално внимание.2. Повсеместност и високи концентрации на замърсителя в атмосферата.3. Екологични преобразувания или метаболични изменения, като тези изменения могат да доведат до получаването на химически вещества с по-висока токсичност.4. Устойчивост в околната среда, по-конкретно ако замърсителят не е биоразградим и може да се акумулира в организмите на хората, в околната среда или хранителната верига.5. Въздействие на замърсителя:- размер на експонираното население, живи рецептори или екосистеми,- наличие на особено чувствителни обекти в разглежданата зона.6. Може да бъдат използвани и методи за оценка на риска.Подходящите критерии за опасност, създадени съгласно Директива 67/548/ЕИО [1] и нейното последващо адаптиране трябва да бъде взети под внимание при избора на замърсители.[1] ОВ 196, 16.8.1967 г., стр. 1/670. Директива, последно изменена с Директива 91/632/ЕИО на Комисията (ОВ L 338, 10.12.1991 г., стр. 23).--------------------------------------------------19960927ПРИЛОЖЕНИЕ IVИНФОРМАЦИЯ, КОЯТО ТРЯБВА ДА БЪДЕ ВКЛЮЧЕНА В МЕСТНИТЕ, РЕГИОНАЛНИТЕ ИЛИ НАЦИОНАЛНИТЕ ПРОГРАМИ ЗА ПОДОБРЯВАНЕ НА КАЧЕСТВОТО НА ВЪЗДУХАИнформация, която трябва да бъде представена съгласно член 8, параграф 31. Локализиране на прекомерното замърсяване- регион- град (карта)- измервателна станция (карта, географски координати).2. Обща информация- тип на зоната (град, промишлен или селски район)- оценка на замърсената територия (km2) и на населението, експонирано на замърсяването- полезни климатични данни- подходящи данни за топографията- достатъчна информация за типа цели, изискващи опазване в зоната.3. Отговорни органиИмена и адреси на лицата, отговорни за разработването и изпълнението на плановете за подобряване.4. Характер и оценка на замърсяването- концентрации, наблюдавани през предишни години (преди прилагането на подобряващите мерки)- концентрации, измерени от началото на проекта- методи, използвани за оценката.5. Произход на замърсяването- списък на главните източници на емисии, отговорни за замърсяването (карта)- общо количество на емисиите от тези източници (тона/година)- информация за замърсяването от други региони.6. Анализ на ситуацията- подробности за тези фактори, довели до разликата (транспорт, включително трансграничен транспорт, образуване)- подробности за възможните мерки за подобряване на качеството на въздуха.7. Подробности за тези мерки или проекти за подобряване, съществували преди влизането в сила на настоящата директива, т.е.- местни, регионални, национални, международни мерки- наблюдаван ефект от тези мерки.8. Подробности за тези мерки или проекти, приети с оглед намаляване на замърсяването след влизането в сила на настоящата директива- изготвяне на списък и описание на всички мерки, определени в проекта- график за изпълнението- оценка на планираното подобрение на качеството на въздуха и на очакваното време, необходимо за постигането на тези цели.9. Подробности за мерките или проектите, които са планирани или се проучват в дългосрочна перспектива.10. Списък на публикациите, документите, работата и т.н., използвани за допълване на информацията, изисквана в настоящото приложение.--------------------------------------------------


title: Директива на съвета от 21 декември 1977 година за изменение на Директива 70/156/ЕИО за сближаване на законодателствата на държавите-членки относно типовото одобрение на моторните превозни средства и на техните ремаркета

text:
Важна правна забележка

|

31978L0315

Официален вестник n° L 081 , 28/03/1978 стр. 0001 - 0002 специално финландско издание: глава 13 том 8 стр. 0056  специално гръцко издание: глава 13 том 7 стр. 0041  специално шведско издание: глава 13 том 8 стр. 0056  специално испанско издание: глава 13 том 8 стр. 0103  специално португалско издание глава 13 том 8 стр. 0103  специално чешко издание глава 13 том 005 стр. 12  - 13 специално испанско издание глава 13 том 005 стр. 12  - 13 специално унгарско издание глава 13 том 005 стр. 12  - 13 специално литвийско издание глава 13 том 005 стр. 12  - 13 LV.ES глава 13 том 005 стр. 12  - 13 MT.ES глава 13 том 005 стр. 12  - 13 PL.ES глава 13 том 005 стр. 12  - 13 SK.ES глава 13 том 005 стр. 12  - 13 специално словенско издание глава 13 том 005 стр. 12  - 13

		19771221Директива на съветаот 21 декември 1977 годиназа изменение на Директива 70/156/ЕИО за сближаване на законодателствата на държавите-членки относно типовото одобрение на моторните превозни средства и на техните ремаркета(78/315/EИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската икономическа общност, и по-специално член 100 от него,като взе предвид предложението на Комисията,като взе предвид становището на Асамблеята [1],като взе предвид становището на Икономическия и социален комитет [2],като има предвид, че понастоящем някои устройства или части на превозни средства, които представляват обособени технически възли, вече се продават на пазара както самостоятелно, така и след монтиране върху превозно средство; като има предвид, че доколкото тези устройства или части могат също да бъдат проверявани преди да бъдат монтирани върху превозното средство, тяхното свободно движение може да бъде улеснено чрез въвеждането на типово одобрение на ЕИО също за тези обособени технически възли;като има предвид, че поради това е желателно Директива 70/156/ЕИО на Съвета от 6 февруари 1970 г. за сближаване на законодателствата на държавите-членки относно типовото одобрение на моторните превозни средства и на техните ремаркета [3] да бъде допълнена незабавно с разпоредби, които въвеждат такова типово одобрение, без да се нарушават останалите изменения на тази директива, и в частност на онези от тях, съдържащи се в предложението на Комисията от 5 януари 1977 година;като има предвид, че типовото одобрение на ЕИО за обособени технически възли, предназначени за монтиране върху превозни средства, улеснява одобряването на последните, като се избягва повторението на някои проверки в хода на одобряването на превозните средства; като има предвид, че, от друга страна, при издаването на типовото одобрение на ЕИО за обособени технически възли трябва да има възможност да се предвидят ограничения по отношение на използването и/или предписания за монтаж;като има предвид накрая, че трябва да има постоянна възможност за приспособяване към техническия прогрес на специалните директиви в областта на производството на обособени технически възли и че за целта е подходяща процедурата, предвидена в член 13 от Директива 70/156/ЕИО,ПРИЕ НАСТОЯЩАТА ДИРЕКТИВА:Член 1След член 9 се добавя следният член 9а:"Член 9а1. Доколкото специалните директиви го предвиждат изрично, типовото одобрение на ЕИО може също да се издава за типове устройства или за части на превозни средства, образуващи обособен технически възел.2. Когато подлежащият на одобряване обособен технически възел изпълнява своята функция или е носител на специфична характеристика само в съчетание с други компоненти на превозното средство и поради този факт спазването на едно или повече изисквания може да бъде проверено само когато подлежащият на одобряване обособен технически възел функционира в съчетание с други компоненти на превозните средства, симулирани или реални, обхватът на типовото одобрение на ЕИО на обособения технически възел трябва да бъде съответно ограничен. Тогава в удостоверението за типово одобрение на ЕИО на обособен технически възел се посочват ограниченията по отношение на използването и евентуалните предписания за монтаж; по време на типовото одобряване на ЕИО на превозното средство се проверява спазването на тези ограничения и предписания.3. Членове от 3 до 9 и член 14 се прилагат по аналогия.Въпреки това, притежателят на типово одобрение на ЕИО за обособен технически възел, издадено в съответствие с настоящия член, се задължава не само да попълни удостоверението, предвидено в член 5, параграф 2, но също да нанесе върху всеки възел, произведен в съответствие с одобрения тип, своята производствена или търговска марка, типа и, ако специалната директива разпорежда така, номера на типовото одобрение."Член 2В член 11 се добавя следната алинея:"Тази процедура се прилага също с оглед да се въведат в специална директива разпоредби относно типовото одобрение на ЕИО за обособени технически възли."Член 31. Държавите-членки въвеждат в действие необходимите разпоредби, за да се съобразят с настоящата директива в срок от осемнадесет месеца от нейното нотифициране и незабавно уведомяват Комисията за това.2. Държавите-членки следят да представят на Комисията текста на основните разпоредби от вътрешното право, които те приемат в областта, уредена с настоящата директива.Член 4Адресати на настоящата директива са държавите-членки.Съставено в Брюксел на 21 декември 1977 година.За СъветаПредседателJ. Chabert[1] ОВ C 118, 16.5.1977 г., стр. 29.[2] ОВ C 114, 11.5.1977 г., стр. 1.[3] ОВ L 42, 23.2.1970 г., стр. 1.--------------------------------------------------


title: Директива 2011/72/ЕС на Европейския парламент и на Съвета от 14 септември 2011 година за изменение на Директива 2000/25/ЕО по отношение на разпоредбите за тракторите, пуснати на пазара по силата на механизма на гъвкавост  текст от значение за ЕИП

text:
               23.9.2011

               BG

               Официален вестник на Европейския съюз

               L 246/1

         ДИРЕКТИВА 2011/72/ЕС НА ЕВРОПЕЙСКИЯ ПАРЛАМЕНТ И НА СЪВЕТА
   от 14 септември 2011 година
   за изменение на Директива 2000/25/ЕО по отношение на разпоредбите за тракторите, пуснати на пазара по силата на механизма на гъвкавост
   (текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз, и по-специално член 114 от него,
   като взеха предвид предложението на Европейската комисия,
   след предаване на проекта на законодателния акт на националните парламенти,
   като взеха предвид становището Европейския икономически и социален комитет (1),
   в съответствие с обикновената законодателна процедура (2),
   като имат предвид, че:

               (1)

               С Директива 2000/25/ЕО на Европейския парламент и на Съвета от 22 май 2000 г. относно мерките, които следва да бъдат предприети срещу емисиите от газообразни и прахообразни замърсяващи околната среда вещества от двигателите, предназначени за задвижване на селскостопански и горски трактори (3) се регулират емисиите в отработилите газове от двигатели, монтирани в селскостопански и горски трактори, с цел допълнително опазване на човешкото здраве и закрила на околната среда. Директива 2000/25/ЕС предвижда, че пределните стойности на емисиите, приложими през 2010 г. по отношение на одобрението на типа на повечето двигатели със запалване чрез сгъстяване, познати като пределни стойности на фаза III A, трябва да бъдат заменени от по-строгите пределни стойности на фаза III Б, които постепенно да влязат в сила от 1 януари 2011 г. по отношение на пускането на пазара и от 1 януари 2010 г. по отношение на одобрението на типа на посочените двигатели. Фаза IV, в която са предвидени по-строги, отколкото във фаза III Б пределни стойности на емисиите, ще влезе в сила постепенно от 1 януари 2013 г. нататък по отношение на одобрението на типа на посочените двигатели и от 1 януари 2014 г. по отношение на пускането на пазара.

               (2)

               Преходът към фаза III Б включва качествено изменение на технологията, за осъществяването на което са необходими значителни разходи за промяна на дизайна на двигателите и за разработване на високотехнологични решения. При все това настоящата световна финансова и икономическа криза или който и да било икономически спад не следва да води до отслабване на нормите в областта на защитата на околната среда. Поради тази причина настоящото преразглеждане на Директива 2000/25/ЕО следва да се разглежда като изключение. В допълнение към това, инвестициите в технологии, щадящи околната среда, са важни за насърчаването на бъдещия растеж, създаването на работни места и здравната сигурност.

               (3)

               В Директива 2000/25/ЕО е предвиден механизъм на гъвкавост за даване на възможност на производителите на трактори, на определен етап, да купят ограничено количество двигатели, които не отговарят на приложимите за този етап пределни стойности на емисиите, но са одобрени в съответствие с изискванията на етапа, предшестващ непосредствено приложимия етап.

               (4)

               От 2005 г. Директива 2000/25/ЕО предвижда възможност за оценка на необходимостта от допълнителна гъвкавост във връзка с пределните стойности на емисиите на фази III Б и IV. За да бъде осигурено временно облекчение на промишлеността при преминаването към следващата фаза, е необходимо условията на прехода да бъдат адаптирани чрез прилагането на механизма на гъвкавост.

               (5)

               По време на фаза III Б във всяка категория двигатели, броят на тракторите, които са пуснати на пазара и се въвеждат в експлоатация, не следва да надвишава 40% от броя на тракторите, пуснати на пазара от производителя на трактори във въпросната категория двигатели. Алтернативният вариант, при който определен брой трактори могат да бъдат пуснати на пазара и да влязат в експлоатация по силата на механизма на гъвкавост, следва да бъде съответно адаптиран.

               (6)

               Производители на трактори, които попадат в приложното поле на настоящата директива, следва да се възползват от европейски програми за финансова подкрепа или съответни програми за подкрепа, осигурени от държавите-членки. Тези програми могат да отдават предпочитание на проекти, използващи най-добрите налични технологии в съчетание с най-високите стандарти в областта на емисиите.

               (7)

               Поради това Директива 2000/25/ЕО следва да бъде съответно изменена.

               (8)

               Предвидените в настоящата директива мерки отразяват временно изпитвани от промишлеността трудности. Поради това прилагането на тези мерки следва да бъде ограничено до продължителността на фаза III Б.

               (9)

               Настоящите пределни стойности на емисиите следва да бъдат направени по-стриктни по отношение на свръхфините саждени частици по-конкретно чрез въвеждане на пределни стойности за броя на частиците в бъдещото законодателство, ако съответната оценка на въздействието оправдава това,

         ПРИЕХА НАСТОЯЩАТА ДИРЕКТИВА:
   Член 1
   Изменения на Директива 2000/25/ЕС
   Директива 2000/25/ЕО се изменя, както следва:

               1)

               В член 1 се добавят следните тирета:

                           „—

                           „механизъм на гъвкавост“ означава процедурата по освобождаване от задължение, посредством която дадена държава-членка разрешава пускането на пазара и въвеждането в експлоатация на ограничено количество трактори в съответствие с изискванията, установени в член 3а,

                           —

                           „категория двигатели“ означава класификацията на двигателите, която комбинира диапазона на мощност с етапа на ограниченията на емисиите на отработили газове,

                           —

                           „предоставяне на пазара“ означава всяка доставка на трактор или двигател за дистрибуция или използване на пазара на Съюза в процеса на търговска дейност срещу заплащане или безплатно,

                           —

                           „пускане на пазара“ означава първото предоставяне на пазара на трактор или двигател,

                           —

                           „въвеждане в експлоатация“ означава първата употреба в рамките на Съюза и в съответствие с неговото предназначение на трактор или двигател. Датата, на която е регистрирано, ако е приложимо, или пуснато на пазара, се счита за датата, на която е въведено в експлоатация.“

               2)

               Член 3а се заменя със следния текст:
               „Член 3а
               Механизъм за гъвкавост
               Чрез дерогация от член 3, параграфи 1 и 2 държавите-членки предвиждат, че по искане на производителя на трактори и при условие че одобряващият орган е предоставил съответното разрешение за пускане на пазара в съответствие с процедурите, установени в приложение IV, ограничен брой трактори, оборудвани с двигатели в съответствие с изискванията на етапа на пределните стойности на емисиите, предшестващ непосредствено приложимия етап, може да бъде въведен в експлоатация.
               Механизмът на гъвкавост започва, когато определен етап стане приложим, и има същата продължителност като самият етап. Механизмът на гъвкавост, установен в точка 1.2 от приложение IV, обаче е ограничен до продължителността на фаза III Б или до три години при отсъствие на последваща фаза.“

               3)

               Приложение IV се заменя с текста на приложението към настоящата директива.

         Член 2
   Транспониране
   1.   Държавите-членки приемат и публикуват най-късно до 24 септември 2011 г. необходимите законови, подзаконови и административни разпоредби, за да се съобразят с настоящата директива. Те незабавно съобщават на Комисията текста на тези разпоредби.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Влизане в сила
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати
   Адресати на настоящата директива са държавите-членки.

      Съставено в Страсбург на 14 септември 2011 година.

            За Европейския парламент

            Председател

         J. BUZEK

            За Съвета

            Председател

         M. DOWGIELEWICZ

      (1)  ОВ C 107, 6.4.2011 г., стр. 26.

      (2)  Позиция на Европейския парламент от 23 юни 2011 г. (все още непубликувано в Официален вестник) и решение на Съвета от 19 юли 2011 г.

      (3)  ОВ L 173, 12.7.2000 г., стр. 1.

      ПРИЛОЖЕНИЕ

            „ПРИЛОЖЕНИЕ IV

               РАЗПОРЕДБИ ЗА ТРАКТОРИ И ДВИГАТЕЛИ, ПУСНАТИ НА ПАЗАРА ПО СИЛАТА НА МЕХАНИЗМА НА ГЪВКАВОСТ, ОПРЕДЕЛЕН В ЧЛЕН 3а

            1.   ДЕЙСТВИЯ НА ПРОИЗВОДИТЕЛИТЕ НА ТРАКТОРИ

                        1.1.

                        С изключение на фаза III Б, производител на трактори, който желае да използва механизма на гъвкавост, отправя към органа по одобряването искане за разрешение да пусне на пазара тракторите в съответствие със съответните разпоредби, посочени в настоящото приложение. Броят на тракторите не надвишава количествата, установени в точки 1.1.1 и 1.1.2. Двигателите отговорят на изискванията, посочени в член 3а.

                        1.1.1.

                        Броят на тракторите, пуснати на пазара в рамките на механизма на гъвкавост, не надвишава, за всяка категория двигатели, 20 % от годишния брой трактори, пуснати на пазара от производителя на трактори, с двигатели във въпросната категория двигатели (изчислени като средната стойност на продажбите на пазара на Съюза през последните пет години). Ако производител на трактори е продавал трактори в Съюза в продължение на по-малко от пет години, средната стойност се изчислява въз основа на периода, през който производителят на трактори е продавал трактори в Съюза.

                        1.1.2.

                        Като алтернативен вариант на точка 1.1.1, броят трактори, пуснати на пазара в рамките на механизма на гъвкавост във всеки диапазон на мощност, не надвишава следните количества:

                                    Диапазон на мощност на двигателите
                                    Р (kW)

                                    Брой трактори

                                    19 ≤ P < 37

                                    200

                                    37 ≤ P < 75

                                    150

                                    75 ≤ P < 130

                                    100

                                    130 ≤ P ≤ 560

                                    50

                        1.2.

                        По време на фаза III Б производител на трактори, който желае да използва механизма на гъвкавост, отправя към органа по одобряването искане за разрешение да пусне на пазара тракторите в съответствие със съответните разпоредби, посочени в настоящото приложение. Броят на тракторите не надвишава таваните, установени в точки 1.2.1 и 1.2.2. Двигателите отговарят на изискванията, посочени в член 3а.

                        1.2.1.

                        Броят на тракторите, пуснати на пазара в рамките механизма на гъвкавост, не надвишава, за всяка категория двигатели, 40 % от годишния брой трактори, пуснати на пазара от производителя на трактори, с двигатели във въпросната категория двигатели (изчислени като средната стойност на продажбите на пазара на Съюза през последните пет години). Ако производител на трактори е продавал трактори в Съюза в продължение на по-малко от пет години, средната стойност се изчислява въз основа на периода, през който производителят на трактори е продавал трактори в Съюза.

                        1.2.2.

                        Като алтернативен вариант на точка 1.2.1, броят на тракторите, пуснати на пазара в рамките на механизма на гъвкавост във всеки диапазон на мощност, не надвишава следните стойности:

                                    Диапазон на мощност на двигателите
                                    Р (kW)

                                    Брой трактори

                                    37 ≤ P < 56

                                    200

                                    56 ≤ P < 75

                                    175

                                    75 ≤ P < 130

                                    250

                                    130 ≤ P ≤ 560

                                    125

                        1.3.

                        В заявлението до органа по одобряването производителят на трактори включва следната информация:

                                    а)

                                    мостра на етикетите, които трябва да бъдат прикрепени към всеки трактор, в който ще бъде монтиран двигател, пуснат на пазара по силата на механизма на гъвкавост. Етикетите трябва да съдържат следния текст: „ТРАКТОР № … (пореден номер на трактора) от … (общ брой трактори в съответния диапазон на мощност) С ДВИГАТЕЛ № … С ОДОБРЕНИЕ НА ТИПА (Директива 2000/25/ЕО) № …“; както и

                                    б)

                                    мостра на допълнителния етикет, който трябва да бъде прикрепен върху двигателя и да съдържа текста, посочен в точка 2.2.

                        1.4.

                        Производителят на трактори предоставя на органа по одобряването всякаква необходима информация във връзка с прилагането на механизма на гъвкавост, която органът по одобряването може да поиска с цел да вземе решението си.

                        1.5.

                        На всеки шест месеца производителят на трактори изготвя доклад до органите по одобряването на всяка държава-членка, в която тракторите са пуснати на пазара, в който дава информация за изпълнението на механизма на гъвкавост, който той ползва. В доклада се включват обобщени данни за броя на тракторите, пуснати на пазара по силата на механизма на гъвкавост, серийните номера на двигателя и трактора и държавите-членки, в които тракторът е пуснат в експлоатация. Посочената процедура се прилага, без никакви изключения, докато продължава изпълнението на механизма на гъвкавост.

                  2.   ПОСТЪПКИ НА ПРОИЗВОДИТЕЛИТЕ НА ДВИГАТЕЛИ

                        2.1.

                        Даден производител на двигатели може да пусне на пазара двигатели по силата на механизъм на гъвкавост, одобрени в съответствие с раздели 1 и 3 от настоящото приложение.

                        2.2.

                        Производителят на двигатели етикетира тези двигатели със следния текст: „Двигател, пуснат на пазара по силата на механизъм на гъвкавост“ в съответствие с изискванията, посочени в раздел 5 от приложение I.

                  3.   ПОСТЪПКИ НА КОМПЕТЕНТНИЯ ОРГАН ПО ОДОБРЕНИЕ
            Компетентният орган по одобрение оценява съдържанието на молбата за прилагане на гъвкавия механизъм и приложените документи. Впоследствие той ще уведоми производителя на трактори относно своето решение дали да разреши или да не разреши ползването на механизма на гъвкавост, както е било изискано.“